open-index/open-wikipedia-markdown huggingface dataset:
زینب سلطان بیگم

**زینب سلطان بیگم** پہلے شہنشاہ بابر کی دوسری بیوی اور وادی فرغانہ اور کابل کی ملکہ تھیں۔ وہ شہنشاہ کی دو دوسری بیویوں عائشہ سلطان بیگم اور معصومہ سلطان بیگم کی طرح بابر کی کزن تھیں۔

وہ اپنے ہی خاندان میں شادی کرنے والے پہلے مغل کزنوں میں سے ایک تھیں، کزن شادیاں بعد میں ایک عام رواج بن گئیں، خاص طور پر دوسرے مغل بادشاہ ہمایوں نے بھی اسی پر عمل کیا۔ ہمایوں 1530 میں بابر کی وفات کے بعد شہنشاہ بنا۔

## خاندانی اور نسب
زینب سلطان بیگم تیمور کی شہزادی تھیں اور وہ سلطان محمود مرزا کی پانچویں بیٹی تھیں جو بابر کے چچا تھے۔ اس کی والدہ میر بُزور کی پوتی تھیں اور خانزادہ بیگم کے بھائی کی بیٹی تھیں، جو ان کے والد کی پہلی بیوی تھیں۔ اس کے والدتیموری سلطنت کے شہنشاہ ابوسعید مرزا کا بیٹا تھا ۔

زینب کے چچا میں وادی فرغانہ کا حکمران عمر شیخ مرزا بھی شامل تھا، جو بعد میں اس کا سسر بھی بن گیا جبکہ اس کے پہلے کزنوں میں اس کے مستقبل کے شوہر بابر اور اس کی بڑی بہن خانزادہ بیگم بھی شامل تھیں ۔ اس کی بہن اے کے بیگم جس نے بابر کے بھائی جہانگیر مرزا سے شادی کی تھی، اس کی بھابھی بن گئی۔

## شادی
1504 میں کابل کے الحاق کے بعد بابر نے اس سے شادی کی۔ تاہم وہ شہنشاہ کی پسندیدہ بیوی نہیں تھی کیونکہ وہ اپنے والدین پر بہت فخر کرتی تھی اور بابر کا پیار جیتنے میں ناکام رہی تھی۔ اسے اس کی موت کا سال بھی صحیح طور پر یاد نہیں تھا۔

بابر نے سلطان محمود مرزا کی خانزادہ بیگم، جو میر آف ترمذ کی بیٹی تھی، سے شادی کے بارے میں لکھا ہے ۔ ان کی وفات کے بعد، اس نے اپنی مرحومہ بیوی کی بھتیجی کھنڈازہ بیگم سے شادی کی جس سے ان کی پانچ بیٹیاں اور ایک بیٹا پیدا ہوا۔ اس سے اس کے چچا کے لیے بابر کی نفرت پیدا ہو گئی اور اس کے نتیجے میں وہ زینب سے شادی کرنے سے گریزاں رہی۔ بابر کی والدہ کی بار بار التجا اور اصرار کی وجہ سے ہی اس نے اس سے شادی کی کیونکہ وہ اس شادی کے لیے اپنی والدہ کی "اچھی پیش کشوں" کا مقابلہ نہیں کرسکتا تھا۔ بابر اس سے شادی نہیں کرنا چاہتا تھا ، کیونکہ ان کے مطابق وہ "موافق" نہیں تھی۔

تاہم مورخین کا دعویٰ ہے کہ زینب سلطان بیگم بابر کے حرم (اس کی نسل کی وجہ سے) کی سب سے زیادہ بااثر خاتون تھیں، جن کو اس کی سرگرمیوں پر قابو پانے کا اختیار حاصل تھا حالانکہ وہ پہلے مغل بادشاہ کی پسندیدہ بیوی نہیں تھیں۔

## موت
زینب سلطان بیگم کی شادی کے بعد دو یا تین سال بعد وہ بے اولاد ہی فوت ہوئی، اس کی موت 1506 یا 1507 میں ہوئی۔ ہم عصر خاندان کے افراد لکھتے ہیں کہ اس کی موت چیچک کی مرض کی وجہ سے ہوئی ۔

## حوالہ جات

زمرہ:1500ء کی دہائی کی وفیات
زمرہ:مغلیہ سلطنت کی شخصیات
زمرہ:تیموری شاہزادیاں
زمرہ:مغل شاہزادیاں
زمرہ:ظہیر الدین بابر کی بیویاں
توتاخیل

پاکستان کے صوبہ خیبر پختونخوا میں رہنے والے توتاخیل قوم کی تاریخ۔

طوطاخیل ایک گجر قبیلہ ہے یہ بالکل غلط فہمی ہے جو زیادہ تر پاکستان میں صوبہ خیبر پختونخوا میں رہتے ہیں یہ ایک صحیح تاثر ہے۔اس کی ایک بڑی تعداد سوات کے علاقہ لائکوٹ اور پشمال میں بھی ہے یہ بھی بالکل صحیح بات ہے۔تصور کیا جاتا ہے کہ لائکوٹ اور پشمال میں جو طوطاخیل ہیں ان کے جد امجد کا نام بھی طوطا بابا تھا۔

آج کل طوطاخیل صرف پاکستان کے صوبہ خیبر پختونخوا میں نہیں بلکہ ان کی تاریخ جہاں سے ہے یعنی افغانستان کے ایک شہر پکتیا وغیرہ میں رہتے ہیں۔پنجاب میں بھی ان برادری کے لوگ موجود ہیں یہ بھی بالکل درست ہے۔

لائکوٹ اور پشمال میں اور بھی بہت سے قبائل آباد ہیں۔ان میں خاص طور پر کھناخیل ،ڈوراخیل، کھٹانہ ،چیچی خیل ،جاگو ،قابلِ ذکر ہیں اور ان میں سب سے بڑی قوم توتاخیل ہے۔۔ صوبہ خیبر پختونخوا کے ضلع سوات تحصیل بحرین میں لائیکوٹ پشمال اور گبرال میں کثیر تعداد میں توتاخیل قوم رہتی ہے جو کے گجر یا کسی اور قوم سے اکثریت میں کہیں زیادہ ہیں یا یوں کہیں کہ 60 فیصد سے زیادہ آبادی توتاخیل قوم کی ہے جو افغانستان سیید کرم سے تقریباً 500 سے 600 سال قبل یہاں ہجرت کر کے آئے ہیں۔یہاں پر کچھ بغیر دماغ والے لوگوں کا خیال ہے کہ افغانستان میں رہنے والے توتاخیل کا تعلق علجئ یا خلجی قبیلے سے ہے پشمال لائیکوٹ اور گبرال میں رہنے والے توتاخیل علی محمد المعروف علیہ بابا کی اولاد میں سے ہیں جو خنڈ بابا یا خان بابا کا فرزند تھا اور خان بابا توتا بابا کا فرزند تھا یہ بس ان کی اپنی بنی بنائی باتیں ہیں جس کا ان کے پاس کوئی بھی ثبوت نہیں جو بالکل غلط ہے۔ یوں پشمال لائیکوٹ اور گبرال میں رہنے والے توتاخیل قوم علی محمد المعروف علیہ جو توتا بابا کا پوتا ہے اور توتاخیل پختون یا افغان قوم کا ایک زیلی شاخ ہے اکثر یہ غلط تاثر دیا جاتا ہے کہ توتاخیل قوم کا گجر قوم سے تعلق ہے تو یہ بالکل غلط اور منگڑتھ یا کم علمی ہے اور توتاخیل قوم کا زکر پختون یا افغان قوم پر لکھی گئی ہر کتاب میں مل جائے گا!
جسونت سنگھ کنول

**جسونت سنگھ کنول** پنجابی ناول نگار، کہانی نویس اور ادیب تھے

## زندگی
جسونت سنگھ کنول کا جنم 27 جون 1919 کو گاؤں پنڈ ڈھڈیکے (ضلع موگا) میں محلہ سنگھ کے گھر ہوا۔ 1943 میں جسونت سنگھ کنول کی شادی مختیار کور کے ساتھ ہوئی۔ان کے ہاں چار بیٹیاں اور ایک بیٹا پیدا ہوئے، تین بیٹیاں وفات پا چکی ہیں۔ ان کے بیٹے سربجیت سنگھ کی دو بیٹیاں ہر میت اور سمیت ہیں۔

کنول سنگھ نے اپنی ابتدائی تعلیم اپنے گاؤں کے اسکول سے ہی حاصل کی ، انھوں نے دسویں جماعت پاس نہیں کہ البتہ پڑھی ضرور۔ بقول کنول سنگھ انھیں ملایا کے جنگلوں میں گھومتے گھومتے لکھنے کا شوق ہے میسا ہوا۔ اسی کیے وہ اپنی لکھنے کی صلاحیت کو ملایا کا تحفہ کہتے ہیں۔ ہر انسان کے پہلے پیار کی طرح ان کا پہلا پیار ایک چینی دوشیزہ ہی سی، جو ان کے ساتھ شادی تو کرنا چاہتی تھی لیکن اپنا ملک نہیں چھوڑنا چاہتی تھی اور اسی طرح کنول سنگھ بھی وہاں مستقل رہنا نہیں چاہتے تھے لہذا اس رشتے کا اختتام اسی موڑ پر ہو گیا۔

انھوں نے روزی روٹی کی خاطر ملایا میں چوکیداری بھی کی اور اپنے چھوٹے بھائی کے ساتھ مل کر گاؤں کے کھیتوں میں ہل چلایا کھیتی باڑی بھی کی۔ یہ ان کی خوش قسمتی تھی کہ شرومنی کمیٹی کے زیر انتظام گورو رام داس کی نگری میں کلرک کی نوکری مل گئی۔ وہیں رہنا کھانا پینا اور ادبی پیاس بجھانا ان کی زندگی بن گیا۔ کام سے بچا وقت وہ شرومنی کمیٹی کی لائبریری میں گزارتے تھے۔

## ناول
* *سچ نوں پھانسی*
* *پالی*
* *رات باقی ہے*
* *پورنماشی*
* *تاریخ ویکھدی ہے*
* *سول لائینز*
* *متر پیارے نوں*
* *جیرا*
* *ہانی*
* *برف دی اگّ*
* *لہو دی لوء*
* *روپمتی*
* *مائی دا لال*
* *مومل*
* *موڑا*
* *جنگل دے شیر*
* *قومی وصیت*
* *ایننیاں 'چو اٹھو سرمہ*
* *منکھتا*
* *توشالی دی ہنسو*

## حوالہ جات

زمرہ:1919ء کی پیدائشیں
زمرہ:بیسویں صدی کے بھارتی مضمون نگار
زمرہ:بیسویں صدی کے بھارتی افسانہ نگار
زمرہ:بیسویں صدی کے بھارتی مرد مصنفین
زمرہ:بیسویں صدی کے ہندوستانی ناول نگار
زمرہ:بھارتی سکھ
زمرہ:بھارتی مرد ناول نگار
زمرہ:پنجابی زبان کے مصنفین
زمرہ:پنجاب، بھارت کے صحافی
زمرہ:پنجاب، بھارت کے ناول نگار
زمرہ:ساہتیہ اکادمی انعام یافتگان
زمرہ:ضلع موگا کی شخصیات
زمرہ:2020ء کی وفیات
زمرہ:سو سالہ بھارتی شخصیات
زمرہ:ساہتیہ اکیڈمی اعزاز یافتگان برائے پنجابی ادب
زمرہ:سو سالہ مرد
زمرہ:پنجابی شخصیات
زمرہ:ویکی ڈیٹا سے مطابقت رکھنے والی مختصر تفصیل
زین خان کوکا

**زین خان کوکا** (سنہ وفات 1601) مغلیہ عہد میں اکبر کے دور میں کا ایک سرکردہ عہدے دار تھا، زین کو اس وقت کی حکومت کی طرف سے کابل کا گورنر بھی تعینات کیا گیا تھا۔

زین خان کوکا جلال الدین اکبر کی دایا کا بیٹا تھا اور اسی وجہ سے اسے "کوکا" کا خطاب ملا۔ کوکا لفظ کا مطلب ہے کہ رضاعی بھائی۔ زین خان ایک عسکری رہنما تھا۔ اس کو موسیقی سے خاص رغبت تھی اور وہ خود فوجی رہنما ہونے کے علاوہ ایک ماہر موسیقار بھی تھا۔ 1585 میں انھیں یوسف زئی کو مغلیہ حکومت کے زیر اقتدار لانے کے لیے لڑنے والی مغل افواج کے قائدین میں شامل کیا گیا۔ 1596 میں انھیں کابل کا گورنر بنا دیا گیا۔

## بیٹی کی شادی جہانگیر کے ساتھ
زین خان کی ایک بیٹی کا نام خاص محل تھا۔ 1596 میں شہزادہ سلیم (مستقبل کا شہنشاہ جہانگیر ) زین خان کوکا کی بیٹی خاص محل کو پسند کرتا تھا اور اس سے زبردست محبت کرنے لگا تھا، سلیم خاص محل سے شادی کرنا چاہتا تھا لیکن یہ بات اکبر کو بالکل پسند نہ آئی اور اس نے اس شادی کی اجازت دینے سے انکار کر دیا۔ اکبر کے اعتراض کی وجہ صاحب جمال بیگم تھی جن کی شادی پہلے ہی سلیم سے ہو چکی تھی۔ اکبر نے اپنے قریبی تعلقات کی وجہ سے شادی پر اعتراض کیا۔

تاہم جب اکبر نے دیکھا کہ سلیم کا دل غیر مستقل طور پر متاثر ہوا ہے اور وہ غمگین رہنے لگا ہے تو اس نے بادل نخواستہ سلیم کی صاحب جمال سے شادی کے لیے اپنی رضامندی ظاہر کر دی۔ سلیم کے لیے یہ ایک زبردست اور من پسندخوشی کی بات تھی۔ یہ شادی 28 جون 1596 کو حمیدہ بانو بیگم کے گھر وقوع پزیر ہوئی۔ وہ خاص محل کے لقب سے مشہور تھیں اور وہ اب بھی شہنشاہ شاہ جہاں دور حکومت میں رہ رہی تھیں۔

## حوالہ جات

## حوالہ جات

* جان ایف رچرڈز ، *دی نیو کیمبرج ہسٹری آف انڈیا : مغل ایمپائر* (نیویارک: کیمبرج یونیورسٹی پریس ، 19930 صفحہ۔ &nbsp; 50
* زین خان کی مصوری سے منسلک تفصیل

زمرہ:سال پیدائش نامعلوم
زمرہ:مغلیہ سلطنت کی شخصیات
زمرہ:1601ء کی وفیات
زمرہ:تاریخ ہند کے نامکمل مضامین
زمرہ:مغل اشرافیہ
زمرہ:سولہویں صدی کی مغلیہ سلطنت کی شخصیات
بلدیو سنگھ سڑکنامہ

بلدیو سنگھ سڑکناما (جنم 1942-) پنجابی ناول نگار ہیں۔ بلدیو سنگھ نے ایم.اے.بی.ایڈّ. تک تعلیم حاصل کی اور کچھ عرصہ سرکاری اسکول میں استاد بھی رہے۔ ایک طویل عرصہ ٹرک ڈرا ئیوری کی اور پھر ٹرانسپورٹر بن گئے۔

زمرہ:پنجابی شخصیات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
نگینہ مسجد

تصغیر| 2008 میں نگینہ مسجد

**نگینہ مسجد** آگرہ قلعے بھارت میں ایک مسجد ہے جسے مغلیہ حکمران شاہ جہاں نے اپنے دور حکمرانی میں تعمیر کیا تھا۔ اسے منی مسجد یا جیول مسجد (نگین دیکھیں) کے نام سے بھی جانا جاتا ہے۔

## فن تعمیر
ہر عہد کے حکمرانوں نے اپنے کسی قلعہ کے اندر یا اس سے متصل جگہ پر کوئی نہ کوئی یادگاری عمارت ضرور تعمیر کی ۔ یوں ان تعمیرات کے باعث وہ حکمران بھی تاریخ کے صفحات کا حصہ بنتے گئے۔آگرہ قلعے میں واقع نگینہ مسجد ایک تعمیراتی خوبصورتی ہے۔ یہ ایک اور خوبصورت ترین مسجد کے قریب ہی واقع ہے جسے موتی مسجد کہا جاتا ہے۔ یہ مسجد خالص سفید پرکشش ماربل سے تعمیر کی گئی ہے اور نماز کے محراب کو انتہائی عمدہ طریقے ڈیزائن کیا گیا ہے۔ اور مغلیہ طرز تعمیر کو ملحوظ رکھا گیا ہے۔

نگینہ مسجد میں ایک بہت ہی سادہ فن تعمیر اور سجاوٹ ہے۔ مذکورہ مسجد کی تعمیر میں ایک گہری محراب کے نیچے مسجد کو سیدھے ستونوں کے ذریعہ تین حصوں میں تقسیم کیا گیا ہے۔ درمیان میں محراب قدرے بڑی رکھی گئی ہے اور اس میں نو کنگرے ہیں، شروع میں دونوں طرف صرف سات کنگرے ہوتے تھے جو بعد میں نو کر دیے گئے۔ یہ مسجدزیادہ بڑی مسجد نہیں ہے۔ یہ مسجد 10.21 میٹر چوڑی اور 7.39 میٹر گہری ہے، جو ایک قطار میں بنائے گئے آنگن کے سامنے ہے۔ وہہیں پر ایک بالکونی بنائی گئی ہے جو مسجد کے شمالی حصے میں ہاتھی پول کی طرف چلتی سڑک کے نظریاتی نظارے کو پیش کررہی ہے۔

اس خوبصورت مسجد شاہی خاندان کی خواتین کے لیے تعمیر کیا گیا تھا۔ اس نجی مسجد میں تین شاندار گنبدوں اور حیرت انگیز محرابوں کی خصوصی خصوصیات شامل ہیں۔ اس مقام پر مغلیہ دور حکمرانی میں مینا بازار کے نام سے مشہور ایک پرتعیش بازار لگا کرتا تھا اور اس بازار سے شاہی خواتین خریداری کرتی تھی۔ خواتین اپنی پردہ داری کو ملحوظ رکھتے ہوئے نگینہ مسجد کی بالکونی میں کھڑی ہو کر اشیاء خرید سکتی تھیں۔

## مزید دیکھیے
* مینا مسجد

## بیرونی روابط
* ٹی ایس آئی انڈیا 

زمرہ:اتر پردیش میں مساجد
زمرہ:قلعہ آگرہ
زمرہ:بھارتی مسجد کے نامکمل مضامین
زمرہ:آگرہ میں مساجد
زمرہ:مغلیہ دور کی مساجد
زمرہ:سنگ مرمر کی عمارتیں
زمرہ:1640ء کی دہائی میں مکمل ہونے والی مساجد
زمرہ:1640ء میں مکمل ہونے والی مذہبی عمارات
زمرہ:ہندوستان میں سنی مساجد
زمرہ:بھارت کی عبادت گاہیں
زمرہ:بھارت میں اسلام
زمرہ:بھارت میں عمارات و ساخات
زمرہ:سترھویں صدی میں ہندوستان کی مساجد
زمرہ:اتر پردیش میں قومی اہمیت کی حامل یادگاریں
ہوت

ہوت کا مطلب ہے جنگو ، مکران کے صدر مقام تمپ ہے ، اس کے علاوہ یہ مکران کے دیگر علاقوں میں بھی آباد ہیں ۔ وہ مکران میں رندوں سے الگ ماخذ کے دعویدار ہیں اور ہولڈچ اور موکلر ہوتوں کو ایک قدیم ماخذ سے منسوب کرتے ہیں ۔ اول الذکر انھیں سکندر کے ہوتطائی یا اورطائی اور آخر الذکر زرکسر کی فوج کے اوتی ۔ بلوچ بیت کی سند پر انہی کے ہم جد مانے جاتے ہیں
غالب امکان یہی ہے سکندر کو مکران میں جو اورتائی ملے تھے وہ موجودہ ہوت ہیں ۔ ہولڈچ کا کہنا درست ہے
ہوت بلوچ شاخیوں:
کلمتی
ٹالپور
زرداری
مزاری
کهوسه
چانڈیو
میرانی

## ماخذ
بلوچستان گزیٹیر

ہتو رام ۔ بلوچستان

برگیڈیر ایم حسن عثمان ۔ بلوچستان

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
کورائی

**کورائی **بلوچ روایات کے مطابق میر جلال خان کے چار لڑکے، رند، لاشار، ، کورائی اور ہوت تھے۔ رند و لاشار لڑاکے تھے، جب کہ کورائی اور ہوت چرواہے تھے۔ اس کا مطلب یہی ہے کہ کورائی اگرچہ لڑاکا نہیں تھے، مگر انھوں نے منگولوں کے خلاف مزاحمت حمایت اور مدد کی تھی، اس لیے انھیں بلوچ وفاق میں شامل کر لیا گیا تھا۔

بلوچستان میں کورائی کسی واحد قبیلے کی شکل میں منظم نہیں ہیں بلکہ منتشر حالت میں مختلف قبیلوں اور گروہوں میں ملتے ہیں۔ اس کے علاوہ یہ برصغیر میں مختلف مقامات پر اور راجپوتوں میں بھی ملتے ہیں۔ ان کا ذکر سب سے پہلے مہا بھارت میں ملتا ہے کہ کرو قبیلہ دو بھائیوں یعنی کورو اور پانڈؤ کے درمیان مہا بھارت ہوئی تھی۔ جس میں پانڈؤ جیت گئے تھے،
## شخصیات
* حافظ عبدالکریم کورائی( وفاقی وزیر ) ڈیرہ غازیخان
* سردار فتح خان کورائ
* چیف سردار خالدمصطفٰی کورائی پی ایس پی
* سردار صاحب خان کورائی بلوچ

## کورائی مقامات
* گوٹھ صاحب خان کورائی (پنو عاقل)
* گوٹھ حاجی سومر خان کورائی
* گوٹھ محمد شریف خان کورائی
* گوٹھ آمین واحد بخش کورائی
* بستی بوہنڑاں والی موضع راناواہن تحصیل
کہروڑ پکا ضلع لودھراں۔
* بستی لشکر خان کورائ،موضع فتح پور

## حوالہ جات

بلوچستان گزیٹیر

ہتو رام۔ بلوچستان

برگیڈیر ایم حسن عثمان۔ بلوچستان

زمرہ:پاکستان کے معاشرتی گروہ
زمرہ:بلوچ قبائل
ختنہ پر تنازع

**ختنہ پر تنازع**  موضوع بحث اس وجہ سے بنا ہے کہ کیوں کہ مردوں اور خواتین کی ختنہ سے متعلق اکثر تنازعات ہوتے رہے ہیں۔ ان تنازعات کی وجہ کبھی مذہبی، کبھی اخلاقی اور طبی رہی ہے۔ ابراہیمی مذاہب میں عمومًا ختنہ کا تصور، خصوصًا مردوں کی ختنہ کا تصور بہت عام ہے۔ چنانچہ مسلمانوں، یہودیوں اور مورمونوں کسی بالغ مرد کا بے ختنہ ہونا عملًا غیر متصور بات ہے۔ اسلام سے الگ ہو کر نو خیز مذہب بننے والے بہائیت کے ماننے والے رسوم سے انکار کرتے ہیں، حالانکہ وہ ایک خدا کو مانتے ہیں محمد صلی اللہ علیہ و سلم کو پیغمبر مانتے ہیں۔ وہ اس کے آگے بہاءاللہ کو پیغمبر مانتے ہیں اور ختنہ کو لازمی نہیں مانتے۔ تاہم عام طور سے مسیحیت کے ماننے والے ختنہ سے انکار کرتے ہیں۔

## مردوں اور عورتوں کی ختنہ پر تنازع
### مرد کی ختنہ پر تنازع
جدید دور میں انٹرنیٹ پر ختنہ پر مخالفت کرنے کے لیے کئی فورم قائم کیے گئے ہیں۔ انھی میں سے **ڈاکٹرز اپوزنگ سرکم سیشن**  ہے۔ ان کی مخالفت کی وجوہ اس طرح ہیں:

O ریاستہائے متحدہ امریکا کو چھوڑ کر کوئی بھی ملک روز مرہ طور پر اپنے کم عمر بچوں کی غیر مذہبی بنیادوں پر ختنہ کرواتا رہتا ہے۔
O حشفہ سے جڑا چمڑا بالکل فطری ہے اور یہ جنسیت میں ایک اہم کردار نبھاتا ہے۔
O ختنہ سے کوئی منصفانہ فائدہ حاصل نہیں ہوتا بلکہ یہ مضرت رساں ہے، درد اور تکلیف، جراحی کے نشان اور ماں اور نولود کے بندھن کو کمزور کرنے والا ہے۔ 
O دنیا بھر طبی ذمے داران ختنہ کو طبی طور پر غیر ضروری اور غیر اخلاقی قرار دیتے ہیں۔

### خواتین کی ختنہ پر تنازع
مردوں کی ختنہ کے علاوہ عالمی سطح پر خواتین کے ختنہ پر تنازع ہے۔ اس تعلق سے حدیثوں کو حنفی اور اہل حدیث کے لوگ ضعیف قرار دیتے ہیں۔ اس وجہ سے عام سنیوں کے درمیان اس کا رواج کم ہے۔ تاہم شافعی لوگ اس کے قائل ہیں۔ خاص طور پر مصر میں یہ عام ہے اور اس پر انسانی حقوق کے کارکن کافی احتجاج کرتے ہیں۔ بھارت میں بوہرہ لوگوں پایا جاتا ہے، جس کے خلاف ان کی برادری کے کچھ لوگ اٹھ کھڑے ہوئے ہیں۔ عالمی ادارہ صحت نے اس تعلق سے چند حقائق کو اپنی ویب گاہ پر جاری کیے ہیں:

O خواتین کی ختنہ میں ایسے طریقے شامل ہیں جو دانستہ طور پر نسوانی جنسی اعضا کو زخمی یا تبدیل شدہ بنا سکتے ہیں، جو غیر طبی وجوہ کی بنا پر ہیں۔
O اس طریقے سے لڑکیوں اور خواتین کو کچھ بھی فائدہ نہیں ہے۔
O ان طریقوں سے شدید خون کے بہاؤ اور پیشاب کرنے میں دشواری ہو سکتی ہے اور بعد میں پھوڑوں، انفیکشن اور زچگی میں پیچیدگی اور نومولود کی موت کا خطرہ لگا رہتا ہے۔
O افریقہ، مشرق وسطی اور ایشیا کے 30 ملکوں میں 200 ملین لڑکیوں اور عورتوں کی ختنہ کی گئی ہے۔
O خوانین کی ختنہ اکثر کم عمر لڑکیوں اور 15 سے کم عمر لڑکیوں کی کی جاتی ہے۔
O یہ عورتوں کے انسانی حقوق کی پامالی ہے۔ 

## مزید دیکھیے
* ختنہ

## حوالہ جات

زمرہ:جنسی تشریح
زمرہ:ختنہ
زمرہ:طبی نزاعات
زمرہ:مذہبی نزاعات
زمرہ:مردوں کے خلاف تشدد
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:مردانگی
پھولوں کی کاشتکاری

**پھولوں کی کاشتکاری**  زراعت کے شعبے میں اناچ، سبزیوں اور پھلوں کی کاشتکاری کا متبادل ہے۔ اس غرض میں کئی قسم کے پھول اُگائے جاتے ہیں۔ پھول کی کاشت کاری کے لیے کئی بار حرارت پر گرفت رکھی جاتی ہے۔ عام کھیتوں کے بر عکس خصوصی نرسری یا گرین ہاؤز (سبز گھروں) میں یہ کاروبار انجام پاتے ہیں۔ کئی بار ایک ہی قسم کے پھول میں تنوع دیکھنے میں آتا ہے اور یہ کاشت کار ہر قسم پر توجہ دینے کی کوشش کرتے ہیں۔ مثلًا گلاب عام طور سے گلابی ہو کر بھی کئی بار لال، سفید، کالے رنگوں میں پائے جاتے ہیں۔ اسی طرح سے اور بھی تنوع پائے جائے جا سکتے ہیں۔ پھولوں کو ثابت بھی بیچا جاتا ہے اور کبھی کبھی بکھری ہوئی شکل میں بھی بیچا جاتا ہے، جیسے کہ کلاب کی پنکھڑیاں۔ پھولوں سے کئی اشیا بنائے جاتے ہیں۔ مثلًا عرق گلاب کا ایک مستقل استعمال ہے۔ ایضًا گلقند بھی تیار ہوتا ہے۔ کئی پھولوں عطر بھی بنائے جاتے ہیں۔ اس کے علاوہ مغربی طرز کے سینٹ یا عطر بھی بنائے جاتے ہیں۔ کچھ پھول دار پودوں کی بازار کاری بھی عمل میں آتی ہے۔ کچھ پھولوں کے پتے بھی بیچے جاتے ہیں تو کئی پھول سوکھے ہو کر بھی استعمال میں لائے جاتے ہیں۔ کچھ پھولوں سے تیل بھی نکالا جاتا ہے، جیسے کہ چمیلی کے پھول کا تیل۔

## حوصلہ افزا محرکات
زرعی ادویات کے بڑھتے ہوئے اخراجات اور حکومت کی جانب سے فصلوں کی طے کردہ قیمت کے سبب نقد آور فصلوں سے حاصل ہونے والے منافع میں کمی آئی ہے۔ یہی وجہ ہے کہ ترقی پسند کسان اب اجناس کی بجائے سبزی اور پھولوں کی کاشت میں دلچسپی لینے لگے ہیں۔

## گلاب کی کاشت کاری
پھولوں میں گلاب کو خاص اہمیت حاصل ہے۔ گلاب اپنی خوبصورتی اور خوشبو کی وجہ سے ہر دلعزیز پھول ہے اسی وجہ سے اسے کوئین آف فلاورز (پھولوں کی ملکہ) کہا جاتا ہے۔ دنیا میں گلاب کی 20 ہزار سے زائد اقسام پائی جاتی ہیں۔ گلاب بطور کٹ فلاور بہت اہمیت کا حامل ہے۔ ہالینڈ دنیا میں سب سے زیادہ گلاب اور دوسرے پھول پیدا کرنے والا ملک ہے۔ گلاب کے پھول کی درآمد کے لحاظ سے جرمنی پہلے نمبر ہے۔ بھارت میں کاروبار کافی پھیلا ہوا ہے۔ پاکستان میں بھی کٹ پھولوں کا کاروبار تیزی سے بڑھ رہا ہے جس کی بدولت گلاب کی کاشت کو کافی اہمیت دی جا رہی ہے۔

## حوالہ جات

زمرہ:پھولوں کی کاشتکاری
زمرہ:ویکی ڈیٹا سے مطابقت رکھنے والی مختصر تفصیل
وسط ایشیا کی تاریخ

تصغیر|300px|وسط ایشیا کے ممالک

**وسطی ایشیا کی تاریخ** وسطی ایشیا میں رہائش پزیر لوگوں کی تاریخ کے سے متعلق ہے۔ یہاں کے لوگوں کا رہن سہن یہاں کے جغرافیہ سے بہت زیادہ متاثر رہا ہے۔ یہ علاقہ خشک ہے اس لیے یہاں کھیتی باڑی بہت مشکل سے ہوتی ہے اور سمندر سے دور ہونے کی وجہ سے تجارت بھی کوئی خاص نہیں رہی ہے۔ چنانچہ علاقہ میں بہت کم شہر آباد ہو پائے۔ البتہ اسٹیپی کے گھوڑسوار خانہ بدوشوں نے یہاں بہت دنوں تک اپنا قبضہ جمائے رکھا۔

اسٹیپی کے لوگوں اور وسطی ایشیا کے لوگو کے درمیان میں ہمیشہ سے نزاع رہا ہے۔ خانہ بدوش شروع سے ہی لڑاکو رہے ہیں اور اسٹیپی کے گھوڑ سواروں نے دنیا کو چند عظیمفوجہ جنرل دیے ہیں کیونکہ ان کے یہاں گھڑ سواری، تکنیک اور تیز اندازی میں مہارت رہی ہے۔ زمانہ در زمانہ قبائلی سرداروں اور ماحول میں بدلاو کی وجہ سے کئی دیگر قبائل متحد ہوتے تھے اور کسی منظم یا ترقی یافتہ قبیلہ پر حملہ کر دیتے تھے۔ مثال کے طور ہن کا یورپ پر حملہ ، کئی ترک قبائل کا ما وراء النہر کی طرف ہجرت، وو ہو نے چین پر حملہ اور سب سے زیادہ اہم اور مشہور منگول کو یوریشیا پر حملہ وغیرہ۔

وسط ایشیا میں 16 ویں صدی میں خانہ بدوشوں کو زور کم ہوا کیونکہ اس زمانہ میں آتشی اسلحہ بننا شروع ہو گئے تھے اور منظًم اور ترقی یافتہ لوگوں نے ان کا استعمال کرنا شروع کر دیا تھھا۔ 19ویں صدی کے اختتام تک سلطنت روس، چنگ خاندان اور دیگر طاقتوں نے وسط ایشیا کے زیادہ تر حصہ پر قبضہ کر لیا تھا۔ 1917ء میں انقلاب روس کے بعد سوویت اتحاد نے وسط ایشیا کو اپنا علاقہ بنا لیا اور محض منگولیا اور افغانستان ہی ان سے آزاد رہ پائے تھے۔ مگنولیا روس کا تابع صوبہ رہا اور افغانستان پر روس نے 20ویں میں چڑھائی کی۔ روس نے اپنے دور حکومت میں صنعت کاری، بنیادی ڈھانچوں اور تعمیری کام کو بہت ترقی دی مگر علاقائی ثقافت، نسلی رواثت اور ماحولیات کو بہت زیادہ نقصان پہنچایا۔

1991ء میں سوویت کا شیرازہ بکھر گیا اور وسط ایشیا کی پانچ ریاستوں کو آزادی ملی جن میں قازقستان، ازبکستان، ترکمانستان، کرغیزستان اور تاجکستان ہیں۔ ان تمام ملکوں میں اشتمالی جماعت سوویت اتحاد نے علاقائی تعاون سے حکومتیں بنائیں۔
## حوالہ جات

## بیرونی روابط
* New Directions Post-Independence from the Dean Peter Krogh Foreign Affairs Digital Archives

زمرہ:ایشیا قبل از تاریخ
زمرہ:تاریخ وسطی ایشیا
زمرہ:جغرافیہ وسطی ایشیا
زمرہ:ویکی ڈیٹا سے مختلف مختصر وضاحت
طغرل غزنوی

**طغرل حاجب** ایک سپاہی تھا اور سیستان کی طرف بھیجے جانے والے لشکر کا سپہ سلار تھا۔ جب اس نے سلطنت غزنویہ کے حکمران کو کمزور پایا تو غزنی پر حملہ کر کے اس پر قبضہ کر لیا اور خود سلطان بن گیا۔

## سلطان عبد الرشید کا قتل
توستگین کو لاہور بھیجنے کے بعد مودود نے اپنے برادر نسبتی طغرل حاجب کو بھی ایک بہت بڑی فوج کا سردار بنا کر سیستان روانہ کیا۔ اس نے سیستان پہنچ کر اس علاقے کو پوری طرح فتح کر لیا اور یہاں ایسے قدم جمائے کے حکمرانی کے خواب دیکھنے لگا۔ اس نمک حرام کی اس حد تک ہمت بڑھی کہ اس نے اپنے لشکر کے ساتھ غزنی پر حملہ کر دیا۔ سلطان عبد الرشید کو جب طغرل کی آمد کی خبر ملی تو وہ مجبورا قلعہ میں پناہ گزین ہو گیا۔ طغرل نے اس قلعے کو تسخیر کر لیا اور عبد الرشید کے علاوہ غزنوی خاندان کے دوسرے نو (9) افراد کو بھی موت کے
گھاٹ اتارا۔
**طبقات ناصری** میں تحریر ہے کہ کسی نے طغرل سے سوال کیا امارت کو چھوڑ کر تجھے بادشاہت کا خبط کیوں کر ہوا۔ طغرل نے جواب دیا۔ جب عبد الرشید نے مجھے سیستان کی مہم پر روانہ کیا اس وقت اس نے میرے ہاتھ پر اپنا ہاتھ رکھ کر مجھ سے وفاداری کا عہد لیا۔ اس وقت میں نے دیکھا کہ بادشاہ کا سارا بدن خوف کی وجہ سے کانپ رہا ہے۔ اسے اس عالم میں دیکھ کر میں اس نتیجے پر پہنچا کہ ایسا ڈر پوک شخص بادشاہت کے قابل نہیں ہے اور اسی وجہ سے میں نے بادشاہت حاصل کرنے کی کوشش کی اور اپنے ارادے میں کامیاب و کامران ہوا۔

## طغرل حاجب کی بادشاہت
طغرل غزنوی تاج و تخت کا مالک بن دینا اور اس نے سلطان مسعود غزنوی کی لڑکی سے شادی کر لی۔ ان تمام نمک حرامیوں کی وجہ سے اسے تاریخ میں **طغرل کافر نعمت** کے نام سے یاد کیا جاتا ہے۔ طغرل نے عنان حکومت سنبھالنے کے بعد توستگین کرخی کو (جو عبد الرشید کے
حکم سے پشاور میں مقیم تھا) ایک محبت آمیز خط لکھ کر اسے اپنے بہی خواہوں میں شریک کرنے کی چال چلی۔ توسنگین نے وفا داری کے دامن کو ہاتھ سے نہ چھوڑا اور طغرل کو اس کے خط کے جواب میں سخت سست کہا اور اس کی نمک حرامی پر اسے بہت لعنت ملامت کی۔ طغرل کو اس کے خط کا جواب دینے کے بعد توسنگین نے ایک خفیہ خط سلطان مسعود کی بیٹی کے نام لکھا اور اسے طغرل کو قتل کرنے پر اکسایا۔ دختر مسعود کے علاوہ توسنگین نے غزنوی خاندان کے پروردہ و پرداختہ امرا کو بھی خطوط بھیجے اور ان کی خاموشی پر لعنت ملامت کر کے ان کے ضمیر کو بیدار کیا۔ توستگین کے خطوط ملتے ہی تمام امرا کی رگوں میں شرافت کا لہو کھولنے لگا۔ سب نے آپس میں مل کر طغرل کو قتل کرنے کا فیصلہ کر لیا۔

## طغرل کا قتل
نو روزی کے دن طغرل دربار عام منعقد کر کے سلطان محمود کے تخت پر بیٹھا ہوا تھا کہ ان امرا نے جنھوں نے طغرل کو قتل کرنے کا فیصلہ کیا تھا موقع پا کر ایک دم اسے قتل کر دیا۔  طغرل چالیس دن تک تخت محمودی پر بیٹھ پایا تھا۔ چالیس دن ظلم و جوار کے ساتھ چالیسویں دن ہی درباری نو روزی گرم تھا کہ ایک ترک سلحدار نے شہر باری پر اسے قتل کر دیا۔ 

## حوالہ جات

زمرہ:ترک حکمران
زمرہ:غزنوی حکمران
زمرہ:گیارہویں صدی میں ایشیا کے حکمران
زمرہ:گیارہویں صدی میں ایشیا کے بادشاہ
مشرق وسطی کی تاریخ

[300px|تصغیر| [مشرق قریب کے خطوں پر مشتمل ایک نقشہ]]

**[[مشرق وسطی]]** گہوارہ ثقافت ہے اور دنیا کی کئی قدیم ترین ثقافتوں کا ظہور اسی علاقہ میں ہوا ہے۔ اس میں مشرق قریب کا علاقہ تاریخی اعتبار سے سب سے زیادہ اہم اور قدیم ہے۔ یہاں کی تاریخ انسان کی ابتدائی آبادی سے شروع ہوتی ہے۔ اس کے بعد یہاں کئی اسلامی و غیر اسلامی، ما قبل اسلامی اور ما بعد اسلامی ثقافتیں، سلطنتیں اور قومیں آباد ہوئیں اور ملک بنے، ریاستیں قائم ہوئیں اور موجودہ دور کے مشرق وسطی میں تاریخیں بنتی رہیں۔

اس علاقہ میں سمپری لوگوں سے سب سے پہلے ایک پیچیدہ نظام کی ابتدا کی جسے آگے چل کر ثقافت کہا گیا۔ ثقافت کے ابتدا کی تاریخ بھی 5 ملینیم ق م ہے۔ یہ زمانہ فرعون کا ہے اور جغرافیائی علاقہ بالائی اور زیریں مصر ہے۔ بین النہرین میں کئی طاقتور حکومتوں میں اپنی راجدھانیاں قائم کیں اور یہاں سے تقریباً پورے مشرق وسطی پر حکومت کی جیسے اشوریہ 1365–1076ق م اور جدید آشوری سلطنت 911–609ق م۔ 7ویں صدی ق م کے اوائل می ایرانی ماد اور ان کے بعد ہخامنشی سلطنت۔ ایران میں یکے بعد دیگرے کئی سلطنتیں ظہور پزیر ہوئیں۔ پہلی صدی عیسوی میں رومی جمہوریہ نے پورے مشرقی بحیرہ روم کو اپنے قبضہ میں لے لیا۔ اور مشرق قریب کا زیادہ تر حصہ ان کے زیر نگیں آ گیا۔ اس کے ساتھ ساتھ مشرقی روم میں ایک سلطنت قائم ہوئی جسے بعد میں بازنطینی سلطنت کے نام سے جانا گیا۔ اس کی حکومت بلقان سے دریائے فرات تک تھی۔ یہ تدریجا مسیحیت کے علمبردار بن گئے اور اپنے مذہب میں بہت شدید ہو گئے جس کی وجہ سے قسطنطنیہ سے جاری ہوانے مسیحی قوانین اور عقائد اور مشرق وسطی کے دیگر مسیحیوں کے درمیان میں سخت مزہبی جنگ چھڑ گئی۔ تیسری صدی عیسوی سے 7ویں صدی عیسوی تک پورا مشرق وسطی بازنطینی سلطنت اور ساسانی سلطنت کے تسلط میں تھا۔ 7ویں صدی عیسوی میں اسلام کا ظہور ہوا جو مشرق وسطی کی نئی طاقت بن کر ابھرا۔ عرب قوم نے پورے مشرق وسطی کو اپنے تسلط میں لے لیا مگر 11ویں صدی عیسوی میں اچانک ان کا زوال ہوا اور سلجوق خاندان کی شکل میں ایک نئی طاقت سامنے آئی۔ 13ویں صدی میں منگول سلطنت ایک آندھی کی طرح اٹھی اوردیکھتے ہی دکھتے تقریباً پورے علاقہ کو اپنی زد میں لے لیا۔ ان کے ساتھ ساتھ ترکوں کا ظہور ہوا اور پورا اناطولیہ ان کا ہو گیا۔ 15ویں صدی میں مگربی اناطولیہ میں ایک نئی طاقت ابھر لر سامنے آئی جسے دنیا سلطنت عثمانیہ کے نام سے جانتی ہے۔ نسلا ترکی اور مذہبا مسلمان عثمانیوں نے قسطنطنیہ فتح کیا اور مشرق وسطی کی تاریخ میں ایک نئے باب، سرخ باب کا اضافہ کیا۔

## مشرق وسطی کا نقشہ، 1910ء تا 2010ء




## حوالہ جات

زمرہ:تاریخ مشرق وسطی
زمرہ:مطالعہ مشرق وسطیٰ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:Harv اور Sfn کے بدون ہدف نقائص
جنوب مشرقی ایشیا کی تاریخ

[تصغیر|260px|<center>[جنوب مشرقی ایشیا]]

**[[جنوب مشرقی ایشیا]]** کو دو حصوں میں بانٹا گیا ہے: ہند چین جس میں موجودہ دور کے ویت نام، لاؤس، کمبوڈیا، تھائی لینڈ، میانمار (میانمار) جزیرہ نما ملائیشیا ممالک شامل ہیں اور سمندری جنوب مشرقی ایشیا جس میں موجودہ دور کے انڈونیشیا، مشرقی ملائیشیا، سنگاپور، فلپائن، مشرقی تیمور، برونائی، جزائر کوکوس، جزیرہ کرسمس جیسے ممالک شامل ہیں۔

ہند چین کے علاقہ میں پہلی آبادی تقریباً 50 ہزار سال قبل اور سمندری جنوب مشرقی ایشیا میں تقریباً 40 ہزار سال قبل شروع ہوئی۔ 10 ہزار سال قبل ہون بیہیان لوگوں نے اوزار سازی اور فنون کو شروع کیا اور اس طرح خطہ میں تہذیب کی ابتدا ہوئی۔ نئے سنگی دور میں جنوبی ایشیائی زبانوں کے بولنے والے لوگوں نے ہند چین میں زمینی راستہ سے آکر اپنی آبادی بائی اورآسٹرونیشیائی زبانوںکے بولنے والے لوگوں نے جنوبی ایشیا میں اپنے گھر بسائے۔ یہ لوگ مہاجرین تھے۔ ہند چین کے نچلے اور سمندر کے نزدیکی علاقوں میں تقریباً 1700 ق م میں کھیتی باڑی کرنے والی قوم نے باجرہ اور دھان کی کھیتی شروع کی۔ موجودہ شمالی ویتنام اور تھائی لینڈ میں 2000 ق م میں تانبہ کا استعمال شروع ہوا۔ ان کے بعد ڈونگ سون ثقافت کا 500 ق م میں ظہور ہوا جنھوں نے کانسی کی صنعت ایجاد کی اور اس کی کئی مصنوعات تیار کیں جو بہت عمدہ اور نفیس تھیں۔ تقریباً اسی زمانہ میں پہلی حد بندی والی حکومت کا آغاز ہوا جہاں سرحدیں بنائی گئیں جیسے فوان، دریائے میکانگ اور پپدریائے سرخ دہانہ (ویتنام) میں وانگ لانگ وغیرہ۔ یہاں سے سمندری تجارت کو بہت فروغ ملا اور بہت جلد اس کی وسعت میں اضافہ ہوا۔

جنوب مشرقی ایشیا کی تاریخ یہاں کی متنوع جغرافیائی خصوصیات کی وجہ بہت زیادہ متاثر ہوئی ہے۔ سمندری جنوب مشرقی ایشیا میں بورینو اور سماٹرا کو چھوڑ کر دیگر علاقوں میں سمندی-خشکی لین دین چلتا رہا ہے۔ خطہ میں ایک طرح غیر تسلسل سا رہا ہے مگر سمندر کے راستے سے تجارت ہوتی رہی ہے۔ ہند چین کا خطہ اس سلسلہ میں قدرے مختلف تھا۔ یہاں کی زمین اور جغرافیہ تھوڑا مشکل مگر یہاں تسلسل پایا جاتا ہے۔ یہاں خمیر قوم اور مون قوم کو ابھرنے کا موقع ملا۔ ساحلی علاقوں اور جنوب اور جنوب مشرقی علاقوں میں ندیوں جیسے ایراوادی، سوالین، چاو پھرایا، میکونگ اور سرخ ندی کی وجہ علاقائی تجارت، سماجی ثقافتی اور معاشی سرگرمیوں کو بڑھنے کا موقع ملا ہے اور بحر ہند اور بحیرہ جنوبی چین کی طرف سے ان تمام چیزوں کا تبادلہ ہوتا رہا ہے۔
[تصغیر|260px|<center> [بوروبدور مندر in جاوا]]

## حوالہ جات

زمرہ:تاریخ جنوب مشرقی ایشیا
زمرہ:ویکی ڈیٹا سے مطابقت رکھنے والی مختصر تفصیل
ازدواجی انتشار

[تصغیر|[میریلن مونرو اپنے اٹارنی جیری گیسٹر کے ساتھ مل کر اپنے شوہر جو ڈی میگیو سے طلاق کے حصول کے لیے کاغذات داخل کرتے ہوئے۔ ]]
**ازدواجی انتشار**  ایک عام طریقۂ کار کا نام ہے جس کے تحت شادی شدہ جوڑوں کے بیچ کا تعلق میں زبردست بکھراؤ واقع ہو جاتا ہے۔ یہ اس حد تک اپنی جڑیں مضبوط کر لیتا ہے کہ عام طور سے یہ لوگ رشتے کو حسب سابق قائم نہیں رکھ سکتے۔ اس کے کئی مراحل ہوتے ہیں اور ہر فرد ان مراحل سے مختلف مواقع پر گزرتا ہے۔ یہ ایک ایسا پیچیدہ طریقہ ہے جس میں نفسیات، شخصی مالیہ اور مذہب تک کا دخل ہو سکتا ہے۔ یہ گھریلو توقع کی خلاف ورزی ہے، جس کی وجہ سے اکثر طلاق یا ازدواجی رشتے کی تحلیل واقع ہو سکتی ہے۔ ان مراحل کے اختتام پر یا تو رشتہ باقی نہیں رہے گا یا پھر اس میں زبر دست کھنچاؤ اور قریب الختم ہونے کا احساس ہوگا۔ ہر ازدواجی انتشار اس معاملے میں مختلف ہو سکتا ہے۔

## ازدواجی انتشار کے اسباب
ازدواجی انتشار کے اسباب مختلف لوگوں کے ساتھ مختلف ہو سکتے ہیں۔ تاہم ایک عام سبب ازدواجی توقعات کا بکھراؤ ہے۔ 1982ء میں بھارت میں بنی فلم "نکاح" میں شوہر اور بیوی کے بیچ تعلقات میں تلخی کا بڑا سبب شوہر کا کام میں ضرورت سے زیادہ الجھا ہونا اور بیوی کا ایک ساتھ وقت کے زیادہ گزارنے پر زور۔ تاہم زندگی میں ذاتی اور پیشہ ورانہ زندگی کی اس کشمکش کی وجہ سے میاں بیوی میں طلاق کی نوبت آتی ہے۔ اگر چیکہ فلم کا کلیدی موضوع کچھ ناقدین کی رو سے طلاق مغلظہ اور اس کے بعد مسلمان خواتین کی متاثرہ زندگی ہے۔

طلاق کا ایک انتہائی عجیب و غریب سبب ہے ’’ محبت کی شادی‘‘ ہے۔ دراصل ہوتا یہ ہے کہ یہ تعلق ہی غیر ذمہ دارانہ قسم کا تعلق ہوتا ہے البتہ شیطان اسے انتہائی مزین کر کے پیش کرتا ہے اورخود طرفین ایک دوسرے پر اپنی خوبیاں ہی ظاہر کرتے ہیں ہر وہ گذر گاہ اور ہر وہ موقع جہاں ایک دوسرے کو نظر آجانے کا امکان ہوتا ہے وہاں کوشش یہ ہوتی ہے کہ زینت میں رہیں اگر زینت میں نہ رہیں توھیئت کم ازکم خراب نہ ہو۔ظاہر ہے اس تصور کے ساتھ دولوگوں کا ناجائز رابطہ ہوتا ہے تو بھلا خامیوں پر نظر کیسے جا سکے گی پھر بالعموم دونوں پر کسی قسم کی ذمہ داری نہیں ہوتی اس لیے ذہن و دماغ میں تفریح کی بھر پور آمادگی قائم رہتی ہے پھر بات بات میں جان قربان کردینے سے کم پر کوئی اظہار نہیں ہوتا، مزید یہ کہ شادی سے پہلے شوہرانہ اور بیگمانہ غیرت بھی نچلی سطح کی ہوتی ہے لیکن شادی کے بعد جب آسمانی دنیا سے زمین پر اترنا ہوتا ہے اور رنگین عینک آنکھ سے اتر جاتی ہے او رٹھیک ٹھیک دکھائی دینے لگتا ہے جان دینے والا پانی بھی خود سے اٹھا کر پینے کو راضی نہیں ہوتا شیطان بھی اب گرگٹ کی طرح رنگ بدل لیتا ہے پہلے تو دونوں کو ایک دوسرے کے لیے مزین بنا کر پیش کرتا تھا اور اب صرف ہاتھ ہی نہیں اٹھا لیتا دونوں میں بگاڑ کی راہیں استوار کرنے لگ جاتا ہے ۔ تو طلاق ہوجاتی ہے۔

اس کے علاوہ شک و شبہ، ازدواجی بے وفائی، عنانت، بانجھپن، دائمی مرض، جنسی کمزوری وغیرہ بھی ازدواجی انتشار کے اسباب ہو سکتے ہیں۔

## مزید دیکھیے
* شادی کی اقسام

## حوالہ جات

زمرہ:شادی
زمرہ:طلاق
یاقوت خان

**قاسم یاقوت خان** جو **یاقوت شیخ جی** اور **یعقوب خان** کے نام سے بھی مشہور ہیں، امیر البحر (ایڈمرل) تھا اور اور جنجیرہ بندرگاہ کا منتطم بھی تھا۔ وہ پہلے بیجاپور سلطان کے ماتحت اور بعد میں مغلیہ سلطنت کے ماتحت کام کرتا تھا۔ 

## خاندان
یاقوت کولی خاندان میں پیدا ہوا جو گوہاگر کا پاٹل تھا۔ لیکن چھوٹی عمر میں ہی اسے جیل بھیج دیا گیا اور پھر وہ ایک مسلمان خاندان میں پلا بڑھا۔ بعد میں اس نے اپنا مذہب تبدیل کر لیا اور مسلمان کولی ہو گیا۔ اسلام قبول کرنے کے بعد اس نے نیا نام قاسم خان رکھا لیکن شہنشاہ عالمگیر نے اسے یاقوت خان کا خطاب دیا۔ ایک مغل انگریز تنازع کے دوران میں اس نے سن 1689 میں برطانوی زیرقبضہ بمبئی کا محاصرہ کر لیا۔

## تاریخ
اکتوبر 1672 میں، خان بمبئی کے سات جزیروں میں داخل ہوا اور مرہٹوں پر حملہ کیا جن کے ساتھ وہ جنگ کر رہے تھے۔ اگلے سال 10 اکتوبر 1673 کو پین اور ناگوتھن شہروں کو تباہ کرنے کے بعد خان واپس لوٹ آیا۔

یاقوت خان نے **خیریت خان** کے ساتھ اس سے قبل پرتگالیوںکو مراٹھوں سے بچایا تھا جنھیں سمبھاجی نے چول پر چھوڑ دیا تھا۔ بدلے میں، وہ دوسری صورت میں کشیدہ سیاسی ماحول میں خوشگوار تعلقات سے لطف اندوز ہوئے۔

1686 میں سورت جانے والے ہندوستانی جہازوں کے قبضے کے بعد اسی سال 1686 میں مغل شہنشاہ اورنگ زیب نے خان کو حکم دیا کہ وہ تیسری بار بمبئی پر حملہ کرے ۔ اپریل 1689 میں شدیوں نے جنوب کی طرف برطانوی قلعے کا محاصرہ کیا۔ برطانوی گورنر سر جان چائیلڈ نے اورنگزیب سے اپیل کی۔ فروری 1690 میں مغلوں نے اس وقت کے ڈیڑھ لاکھ روپے (2008 کے کرنسی کی شرح کے مطابق ایک ارب ڈالر سے زیادہ) کے عوض اور چائلڈ کی برخاستگی کے بدلے حملے کو روکنے پر اتفاق کیا۔ تاہم 1690 میں چائلڈ کی غیر معمولی موت کے نتیجے میں اسے برخاست کرنے سے بچ گیا۔ معاہدے پر مشتعل ہو کر اس نے 8 جون 1690 کو مزاگون قلعہ پر چھاپہ مار کرنے کے بعد اپنی فوجیں واپس بلا لیں۔

## تاریخ

خان کا انتقال 1733 میں ہوا۔

## حوالہ جات

زمرہ:شیدی قوم
زمرہ:تاریخ ممبئی
زمرہ:تاریخ ہند کے نامکمل مضامین
زمرہ:مغل جرنیل
زمرہ:مغلیہ سلطنت کی شخصیات
زمرہ:امیر البحر
زمرہ:1733ء کی وفیات
زمرہ:سترہویں صدی کی مغلیہ سلطنت کی شخصیات
الزام تھوپنا

**الزام تھوپنا**  ایک ایسا مذموم طریقہ کار ہے جس میں کہ ایک شخص یا گروہ کسی دوسرے شخص یا گروہ پر اپنی غلطی کا الزام لگاتا اور انھیں خطا کار ثابت کرنے کی کوشش کرتا ہے۔ ایسا کرتے وقت الزام تراش خود کو ہر تنقید سے منزہ اور راست باز اور حق پسند بتانے کی کوشش کرتا ہے۔ یہ ہر حرکت یا کوشش جدید دور میں کئی بار عام لوگوں کے بیچ دیکھی جا سکتی ہے۔ کئی بار شوہر یا بیوی کسی بھی غلط فیصلے یا حرکت کے لیے ایک دوسرے کو مورد الزام ٹھہراتے ہیں اور خود منزہ دکھنے کی کوشش کرتے ہیں۔ کئی بار یہ کوشش دفاتر اور کاروبار میں بھی دیکھی جاتی ہے۔ دفتروں میں کسی منصوبے کی کام یاب عمل آوری کی صورت میں سہرا پہننے اور واہ واہی لوٹنے کے لیے لوگ تیزی سے آگے بڑھتے ہیں۔ اس کے بر عکس ناکامی کی وجہ لوگ اپنے ساتھیوں پر لاد دیتے ہیں۔ اسی طرح سے کاروباری ادارے بھی کئی بار ایک دوسرے پر الزام تراشی کے ذریعے خود کو بے داغ بتانے کی کوشش کرتے ہیں۔ اقتداری سیاست میں کئی بار ارباب مجاز اور ایک ریاست یا ملک کے لوگ دوسرے ملک کے لوگوں پر کسی خطا کا سارا قصور لاد دیتے ہیں اور خود کو منزہ اور بے قصور ثابت کرنے کی کوشش کرتے ہیں۔

## سیاسی الزام تھوپنے کی مثالیں
2019ء میں بھارت میں معیشت کی سستی ایک بہت بڑا موضوع گفتفو بنا۔ اس کی کئی لوگوں نے کئی وجوہ پیش کی ہیں۔ یہاں تک کہ اتر پردیش کی بر سر اقتدار وزیر اعلٰی یوگی آدتیہ ناتھ نے ایک صحافتی کانفرنس میں اس بات کا الزام بھارت کے مغل اور برطانوی حکمرانوں پر تھوپ دیا اور یہ دعوٰی کیا کہ ان لوگوں کی آمد سے پہلے ملک مالی طور پر کافی طاقت ور تھا۔ 

بھارت ہی وزیر خرانہ نرملا سیتارمن سے صحافیوں نے معیشت کی بد حالی اور خاص طور پر آٹو موبائل شعبے کی بد حالی پر سوال کیا گیا۔ اس پر وزیر موصوف نے بے ساختہ طور پر نو جوانوں کی جانب سے کرائے کی کار کی خدمات اوبیر اور اولا کے استعمال پر الزام عائد کیا۔ وزیر نے اس طرح سے معاشی سستی کا الزام دوسروں پر تھوپ دیا۔ تاہم ان کے ماہر معاشیات شوہر پرکلا پربھاکر نے مرکزی حکومت پر معاشی سستی کے لیے تنقید کی اور الزام عائد کیا کہ حکومت نئی پالیسیاں بنانے سے قاصر ہے۔

## مزید دیکھیے
* الزام تراشی

## حوالہ جات

زمرہ:انگریزی محاورے
زمرہ:ہیری ایس ٹرومین کی صدارت
کنڈوم مسئلہ

**کنڈوم مسئلہ** ، جسے کئی بار دستانوں کا مسئلہ  بھی کہا جاتا ہے، تعمیلی تحقیق میں وجوبی مسئلہ ہے جسے مثال کے طور پر پیش کیا جاتا ہے تاکہ یہ بتایا جاسکے کہ کیسے کم سے کم سرمایہ لاگت تعمیلی میعاد میں ڈرامائی اضافہ پر نتیجہ خیز ہو سکتا ہے، مگر سب سے کم تعمیلی وقت کے لیے سب سے زیادہ سرمایہ لاگت کا مشغول ہونا ضروری نہیں ہے۔ 

## مسئلے کا بیان
فرض کیجیے کہ *M* ڈاکٹر حضرات *N* مریضوں کا معائنہ کرنا چاہتے ہیں، جس کے لیے وہ دستان پہن رہے ہیں تاکہ خود معتدی امراض سے بچائے رکھیں۔ ہر دستانے کو متعدد بار استعمال کیا جا سکتا ہے، مگر دستانے کا ایک ہی رخ ایک سے زائد مریض پر ظاہر نہیں کیا جا سکتا ہے۔ دستانوں کا کئی بار مکرر استعمال ممکن ہے اور ایک سے زیادہ بھی ایک ساتھ استعمال کیا جا سکتا ہے۔

فراہم کردہ معلومات کے مطابق *M* ڈاکٹر اور *N* مریض ہیں۔ اس لحاظ سے کم از کم دستانے *G*(*M*&nbsp;,*N*) جن کی ضرورت ہے تاکہ ڈاکٹر لوگ سارے مریضوں کا معائنہ کر سکیں، اس طرح سے حساب کی جا سکتی ہے:

ٌ* *G*(*M*,&nbsp;*N*) = *M* + *N* − 2 اگر دونوں *M*,&nbsp;*N*&nbsp;≥&nbsp;2 
* *G*(*M*,&nbsp;1) = *M* 
* *G*(1,&nbsp;*N*) = *N*
* *G*(1,&nbsp;1) = 1

## تفصیلات
ایک سادہ کوشش یہ کی جا سکتی ہے کہ دستانوں کی تعداد کا اندازہ *G*(*M*,&nbsp;*N*) =&nbsp;*MN* کی بنیاد پر کیا جائے۔ مگر اس تعداد کو اس حقیقت کی روشنی میں گھٹایا جا سکتا ہے کہ ہر دستانے کو دونوں جانب استعمال کیا جا سکتا ہے۔ اس کے لیے یہ ضروری نہیں ہے کہ دونوں جانب کا استعمال ایک ساتھ کیا جا سکے۔

## مزید دیکھیے
* کنڈوم
* دستانہ

## حوالہ جات

## بیرونی روابط
0 [Dirtiest Math Problem Ever (Rated R)](https://blog.tanyakhovanova.com/2009/09/the-dirtiest-math-problem-ever-rated-r/
The) 
0 Knowledge and Practices Related to Condom Utilisation among the People of Mashonaland West Province, Zimbabwe. 
0 Glove Problem
چوواکارن موسی

**چوواکارن موسی** (جسے چوکارا موسی کہا جاتا ہے) ایک دولت مندمرچ کا سوداگر تھا۔ اس کا تعلق ہندوستان سے تھا، ۔ وہ جنوبی ہندوستان کا ' مغل بیگ ' تھا، جو 1807 میں تھلاسری (سابقہ، 'تیلیچری') میں فوت ہوا۔ اسے موسی کاکا کے نام سے بھی جانا جاتا ہے۔ (یعنی کیی فیملی معزز موسی)۔

## ابتدائی سال
موسی 1745 میں غالبا چوووا قریب کننور کے قریب پیدا ہوئے۔ یہ اس کے ماموں اور سہولت کار جو ایک مالدار مصالحہ فروش الوپی کا گھر تھا جو موسی اور اس کے بھائی بپن کو، یورپیوں کے ساتھ ابھرتے ہوئے تجارتی مواقعوں سے فائدہ اٹھانے کے لیے تھیلیسیری لایا تھا۔ 

موسا کی ابتدا کے بارے میں بہت کم معلومات ہیں، لیکن ابتدائی برسوں میں اسے یقینی طور پر اپنے چچا کی سرپرستی سے فائدہ ہوا۔ الوپی نے تھیلیسیری میں موسا کے پہلے سولو بزنس انٹرپرائز کی سرپرستی کی، جو ایک تباہ کن فیصلہ ثابت ہوا۔ نڈر موسی نے پھرتراونکور سے مدد مانگی جس نے اسے اس کے اگلے منصوبے کے لیے بیج اور ساگون کی باقاعدہ فراہمی پر اتفاق کیا۔

## ہندوستانی حکمرانوں سے تعلقات
[متبادل=Side portrait of man in turban wearing knitted tunic with gold sword|دائیں|تصغیر| [سلطنت خداداد میسور|میسور بادشاہی کے ٹیپو سلطان ]]
جب ٹیپو سلطان نے 1786 میں ملابار پر قبضہ کیا تو اس نے موسا اور اس خطے کے دوسرے تاجروں کے قیمتی تجارتی مفادات کو لالچ میں مبتلا کر دیا، لیکن اسے یہ بھی احساس ہوا کہ وہ ملبار کی خوش حالی کا مرکزی مقام ہے۔ موسا کو ٹیپو سلطان کے قریبی دوستوں کے ذریعہ متنبہ کیا گیا تھا کہ اس کے اثاثے ضبط ہونے کا خطرہ ہے اور اسے تھلاسری سے فرار ہونا چاہیے۔ اس کے باوجود موسا اور دوسرے اہم تاجر وہیں رہے، جہاں انھوں نے سوچا کہ وہ اپنے مفادات کا تحفظ کرنے میں سب سے بہتر ہیں اور ایک کم سطح تک اگرچہ انھوں نے یورپیوں کے ساتھ تجارت جاری رکھی ہے۔ وہ 1792 میں تیسری اینگلو میسور جنگ کے اختتام تک رہے۔ 
بائیں|تصغیر| 1804 میں ہندوستان میں میجر جنرل آرتھر ویلزلی۔ بعد میں ڈیوک آف ویلنگٹن۔
موسا کو یہ اعزاز بھی حاصل تھا کہ آرتھر ویلزلی، جو ڈیوک آف ویلنگٹن بنے تھے، نے اپنے سپلائرز (ان میں سے بہت سے باغی) کی مدد کرنے کی کوششوں پر بھی ناراضی کا اظہار کیا تھا جب کہ برطانوی حکام سے وعدہ بھی کیا تھا۔ ویلنگٹن جس کے بڑے بھائی رچرڈ گورنر جنرل تھے، نے 1800 میں کرنل سارتوریئس کو خط لکھا تھا جس میں کہا گیا تھا کہ باغیوں کے ساتھ معاملات کرنے پر موسٰی کو پھانسی دی جائے۔

## آخری سال
1800 کی دہائی کے اوائل میں موسا کی خوش قسمتی، کاروبار اور تجارتی مفادات میں اضافہ ہوتا رہا۔ وہ سن 1807 میں وفات پایا، اس وقت وہ ملابار کی ایک بہت ہی دولت مند اور بااثر شخصیت تھا۔ اوڈھیل پیلی مسجد میں ایک مقبرے میں اس کی دفنایا گیا تھا، جسے اس نے 1806 سے پہلے کبھی تعمیر کیا تھا۔

کیی فیملی اپنی خوش قسمتی سے لطف اندوز ہوتی رہی۔ 1813 میں، موسا کے بیٹے اور اہم وارث کو 'ملبار ساحل کا سب سے امیر آدمی' بیان کیا گیا۔  ستم ظریفی کی بات یہ ہے کہ موسی کا خاندان جو آج بھی تھیلیسیری میں معزز ہے، انیسویں صدی کا ایک گیسٹ ہاؤس چلاتا ہے جس کا دعوی کیا جاتا ہے کہ ایک بار ان کا باپ دادا کے تلخ حریف، مرڈوک براؤن سے تھا۔ 

## حوالہ جات

زمرہ:1807ء کی وفیات
زمرہ:برطانوی ایسٹ انڈیا کمپنی
زمرہ:مغلیہ سلطنت کی شخصیات
زمرہ:بھارتی مسلم شخصیات
زمرہ:تلشیری کی شخصیات
زینت النساء

* زینت النساء * (5 اکتوبر 1643 - 7 مئی 1721) ایک مغل شہزادی اور شہنشاہ اورنگ زیب اور اس کی بیوی دلراس بانو بیگم کی دوسری بیٹی تھی۔ اس کے والد نے انھیں * پادشاہ بیگم * کے اعزازی لقب سے نوازا تھا۔
شہزادی زینت النساء کو مؤرخین اپنی پرہیزگاری اور صدقہ و خیرات میں کثرت کی وجہ سے جانتے ہیں۔

## سوانح حیات
زینت النساء ("خواتین کا زیور") 5 اکتوبر 1643 کو اورنگ آباد میں پیدا ہوئی ، اورنگزیب کی پہلی بیوی دلراس بانو بیگم کے بطن سے ان پیدائش ہوئی۔ زینت النساء کی والدہ دلراس بانو بیگم فارس کے ممتاز صفویی خاندان کی شہزادی تھیں اور وہ گجرات کے وائسرائے مرزا بدیع الزمان صفوی کی بیٹی تھیں۔ اس کے دادا پانچویں مغل بادشاہ شاہ جہاں تھے جن کے دور میں وہ پیدا ہوئی تھی۔ زینت کو اپنی بڑی بہن ، شہزادی زیب النساء اور اس کی چھوٹی بہن ، شہزادی زبدۃ النساء کی طرح اسلام کے عقائد اور اسلامی تعلیمات کا گہرا علم تھا۔ وہ نجی ٹیوٹرز اور اسکالرز کے ذریعہ تعلیم حاصل کرتی تھی ، کہا جاتا ہے اس نے شادی نہیں کی۔

زینت اپنے سب سے چھوٹے سوتیلے بھائی محمد کام بخش کی حمایتی تھی ، جس کے لیے اس نے کئی مواقع پر اپنے والد سے معافی حاصل کی۔ اگرچہ اس کے بھائی اعظم شاہ کو ان کے لیے سخت ناپسندیدگی تھی۔ ۔
زینت اپنے والد اورنگزیب عالم گیر کی آخری دور حکومت کی اکیلی ساتھی تھی ادیپوری محل میں ۔ دکن پر حملہ کے دوران وہ اپنے والد کی وفات 1707 تک اہم مشیر بھی تھی۔وہ کئی سال اس کے بعد بھی زندہ رہی ، ایک عظیم عمر کی زندہ یادگار کے طور پر اپنے جانشینوں کے احترام سے لطف اٹھاتی رہی۔

## وفات
اس نے زینت المساجد ("مساجد کا زیور") اپنے خرچ پر دہلی میں لال قلعے کی ندی کے کنارے دیوار کے ذریعہ سن 1700 میں تعمیر کروائی تھی ، جہاں اسے دفن کیا گیا تھا۔

## حوالہ جات

زمرہ:1643ء کی پیدائشیں
زمرہ:1721ء کی وفیات
زمرہ:اورنگ آباد (مہاراشٹر) کی شخصیات
زمرہ:اٹھارہویں صدی کی ہندوستانی خواتین
زمرہ:بھارتی مسلم شخصیات
زمرہ:خاندان تیموری
زمرہ:سترہویں صدی میں ہندوستانی خواتین
زمرہ:مغل شاہزادیاں
زمرہ:مغلیہ سلطنت کی خواتین
زمرہ:ہندوستانی خاتون شاہی اقتدار
زمرہ:اٹھارہویں صدی کی ہندوستانی شخصیات
زمرہ:سترہویں صدی کی ہندوستانی شخصیات
زمرہ:شہنشاہوں کی بیٹیاں
زمرہ:ویکی ڈیٹا سے مختلف مختصر وضاحت
زمرہ:اٹھارہویں صدی کے ہندوستانی مسلمان
زمرہ:سترہویں صدی کی مغلیہ سلطنت کی شخصیات
زمرہ:اٹھارہویں صدی کی مغلیہ سلطنت کی شخصیات
زمرہ:بھارتی شخصیات
عبد الرشید جھنگوی

**محمد عبد الرشید جھنگوی** اہلسنت کے بڑے عالم دین اور مدرس تھے
## پیدائش
ابوالضیاء محمد عبد الرشید بن حکیم قطب الدین ابن مولوی احمد بخش 13؍جمادی الاولیٰ 1338ھ/3؍فروری 1941 ء میں چک 233ضلع جھنگ کے ایک عظیم علمی گھرانے میں تولد ہوئے۔

آپ کے والد محمد قطب الدین (م5 ربیع الثانی1379ھ/ 29؍اکتوبر 1959ء) بہت بڑے مناظر، منفرد انشاء پرداز، صاحبِ قلم اور کامل طبیب تھے۔ آپ نے اپنی ساری زندگی دینِ اسلام اور مسلکِ اہل سنّت و جماعت کے تحفظ اور اشاعتِ دین میں بسر کی۔

## تعلیم و تربیت

چونکہ مولانا عبد الرشید کے والد ماجد خود ایک جلیل فاضل تھے، اس لیے آپ نے ابتدائی کتب درسِ نظامی کافیہ تک اپنے والد محترم کے پاس پڑھیں۔ ایک سال مدسہ ریاض الاسلام (جھنگ) میں مولانا غلام فرید قریشی سے اکتسابِ فیض کیا۔ علاوہ ازیں جامعہ محمدیہ جھنگ اور اوچھالہ تحصیل خوشاب (ضلع سرگودھا) میں بھی مولانا احمد شاہ اور مولانا قطب الدین (آپ کے والد نہیں) سے بھی پڑھتے رہے۔

کتب احادیث کا درس لینے کے لیے بریلی شریف حاضر ہوئے اور محدثِ اعظم پاکستان محمد سرار احمد سے دورۂ حدیث کرنے کے بعد 1945ء میں سندِ فراغت و دستارِ فضیلت حاصل کی۔
## تدریس
آپ نے فراغت پاتے ہی تدریسی زندگی کا آغاز فرمایا، چودہ سال تک دار العلوم نقشبندیہ جماعتیہ علی پور شریف (ضلع سیالکوٹ) میں پڑھاتے رہے۔ ایک سال 1958ء کو جامعہ رضویہ فیصل آباد میں شیخ الحدیث کی موجودگی میں صدر مدرس کی حیثیت سے تدریسی فرائض سر انجام دیے۔

1959ء میں آپ کے والد مولانا محمد قطب الدین جھنگوی کا انتقال ہو گیا، جس کی بنا پر آپ کو گھر آنا پڑا۔ جنوری 1960ء میں آپ نے اپنے والد مکرم کی طرف نسبت کرتے ہوئے جامعہ قطبیہ رضویہ کے نام سے ایک دار العلوم قائم کیا اور اس کا انتظام و انصرام (اور تدریس بھی) اپنے ذمہ لیا۔

1972ء سے آپ سنی رضوی جامع مسجد فیصل آباد میں خطابت کے فرائض اسرانجام دے رہے ہیں۔

اہلِ باطل سے مناظرے کی قوت آپ کو اللہ تعالیٰ نے وراثتاً عطا فرمائی ہے، چنانچہ آپ نے شیعہ مکتب فکر کے بہت بڑے مناظر اسماعیل کے تلمیذ تاج حیدری کو موضع سو ہادہ میں مسئلہ خلافت پر مناظرہ کرکے شکست دی۔

اسی طرح اسماعیل کے دیگر شاگردوں سے جامعہ رضویہ میں مسئلہ ماتم پر مناظرہ ہوا اور آپ نے دندان شکن جواب دے کر ان کو مبہوت کیا۔

آپ نے روافض کے ردّ میں کچھ مضامین بھی تحریر کیے جو ابھی تک مسودہ کی شکل میں ہیں اور زیورِ طبع سے آراستہ نہیں ہو سکے۔
## بیعت
آپ کو محدثِ اعظم پاکستان مولانا محمد سردار احمد سے شرف بیعت حاصل ہے۔
## وفات
16 جون 2011ء میں وفات ہوئی

## حوالہ جات

زمرہ:علمائے اہلسنت
زمرہ:1920ء کی پیدائشیں
زمرہ:2011ء کی وفیات
الاسلام و اصول الحکم

**الاسلام و اصول الحکم** شیخ علی عبد الرزاق کی عربی زبان میں تحریر ایک کتاب ہے جو 1343ھ بمطابق 1925ء میں مصر سے شائع ہوئی تھی۔ مصنف شیخ مفتی محمد عبد اللہ کے شاگرد، جامعہ الازہر کے فاضل اور مصر کی مذہبی عدالتوں میں عہدہ قضاۃ پر فائز رہے تھے۔ وہ جدت پسند واقع ہوئے تھے۔ اس کتاب میں بھی ان کے بعض ترقی پسند خیالات کا ذکر کر کے یہ مشورہ دیتے ہیں کہ فقہ اسلامی کو شہری زندگی کے ضابطے کی حیثیت سے ترک کر دینا چاہیے۔ تاکہ ایک ایسا نیا اور ترقی پزیر معاشرہ وجود میں آ سکے جو عقل و حکمت اور معتمدن قوموں کے تجربات پر مبنی ہو۔

## حوالہ جات

زمرہ:1925ء کی کتابیں
زمرہ:عربی زبان میں کتابیں
محمد علی (کبڈی کھلاڑی)

**محمد علی** (پیدائش 5 مئی 1983ء) ایک پاکستانی بین الاقوامی کبڈی کھلاڑی ہے۔ جو اس پاکستان قومی کبڈی ٹیم کا حصہ تھے جس نے ایشیائی کھیل 2014ء، گوانگژو میں کانسی کا تمغا جیتا تھا۔
## مزید دیکھیے
* پاکستان قومی کبڈی ٹیم

## حوالہ جات

زمرہ:بقید حیات شخصیات
زمرہ:1983ء کی پیدائشیں
زمرہ:پاکستانی کبڈی کھلاڑی
زمرہ:ایشیائی کھیلوں میں کبڈی میں تمغا یافتگان
زمرہ:2010ء ایشیائی کھیل کے کبڈی کھلاڑی
زمرہ:ایشیائی کھیلوں میں پاکستانی کانسی تمغا یافتگان
زمرہ:ایشیائی کھیل 2010ء میں تمغا یافتگان
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کی پاکستانی شخصیات
زمرہ:پاکستانی مرد کبڈی کھلاڑی
محمد حسن سنبھلی

**محمد حسن سنبھلی** فاضل کبیر کے لقب سے مشہور ہیں۔
## نام ونسب
محمد حسن والد کا نام شیخ ظہور حسن بن شمس علی تھا۔ آپ سیدنا عبد السلام صحابی رسول کی اولاد سے تھے۔

## تاریخِ ولادت
محمد حسن سنبھلی 1264ھ میں سنبھلی، ضلع مراد آباد، ہندوستان میں پیداہوئے۔

## تحصیلِ علم
فاضلِ کبیر نے پہلے حفظ قرآن پاک کیا، پھر مفتی عبد السلام سنبھلی، مولانا عبد الکریم خاں دہلوی، مولانا سدید الدین خاں دہلوی، مولانا شاہ عبدالقادر بد ایونی سے تحصیل وتکمیل علوم کی، کچھ دنوں بدایوں میں مولوی سید یونس علی بد ایونی کی تعلیم پر مامور رہے کچھ عرصہ نول کشور پریس سے وابستہ ہو گئے،

## بیعت و خلافت
فاضلِ کبیر شاہ ولدار علی مذاق بد ایونی خلیفۂ حضرت اچھے میاں مارہروی سے مرید تھے۔ اور انھیں سے سلاسل طریقت کی اجازت بھی پائی۔

## سیرت وخصائص
فاضلِ کبیر محمد حسن سنبھلی اپنے زمانہ کے مشہور صاحب تصنیف عالم تھے۔عبادت وریاضت کے حوالے سے آپ بہت مشہور ہوئے۔اہل سنت کی ترویج واشاعت اور اہلسنت کے دفاع میں ہروقت مصروف ومشغول رہتے تھے۔آپ اپنی خداداد صلاحیتوں کی وجہ سے بہت جلد عوام وخواص کا مرجع بن گئے۔آپنے اپنی انھیں صلاحیتوں کے ساتھ دین متین کی خدمت کرکے ایک نمایاں مقام حاصل کیا۔آپ نے ہمہ وقت لوگوں کی ذہنی، اخلاقی وروحانی تربیت کرنے میں گزارا۔
## تصنیفات
مولانا محمد حسن سنبھلی ؒ نے حدیث ، فقہ اور دوسرے علوم میں گراں قدر تصانیف چھوڑی ہیں ۔

1- تنسیق النظام شرح مسند الامام(ابوحنیفہؒ)

یہ آپ کی سب سے مشہور تالیف ہے ۔ جو عربی میں حدیث کی مشہور کتاب مسند امام اعظم ابوحنیفہؒ- حصکفیؒ 650ھ کی نہایت محقق شرح ہے ۔

اس کے شروع میں مؤلف نے تحقیقی مقدمہ بھی لکھا ہے ۔

یہ شرح مقدمہ کے بغیر مسند امام اعظم ، حصکفیؒ کے حاشیہ میں مکتبہ البشری کراچی ، و دیگر اشاعتی اداروں سے طبع شدہ تھی۔

اب مکمل شرح جدید تحقیق و تعلیق کے ساتھ3 جلدوں میں ڈاکٹر ولی الدین بن تقی الدین ندوی کی تحقیق سے طبع ہوئی ہے ۔

اس کے علاوہ دیگر تصانیف یہ ہیں۔
* شرح خلاصہ کیدانی،
* اجوبۂ راضیہ سوالات امام رازی،
* حاشیہ ہدایہ مطبوعہ مطبع اودھ اخبار لکھنؤ،
* حاشیہ اصول الشاشی،
* حاشیہ ہدایہ،
* حاشیہ شرح عقائد نسفی،
* صرح الحمایہ علی شرح الوقایہ
## ذوق شعر
عربی کے شاعر بھی تھے، مادۂ تاریخ کہنے میں کمال تھا، مولانا شاہ فضل رسول بد ایونی کے وصال کا عربی قطعۂ تاریخ ‘‘اکمل التاریخ’’ جلد دوم میں شامل ہے،
## تاریخ وصال
فاضلِ کبیر رحمۃ نے 13 صفر المظفر 1305ھ /بمطابق اکتوبر 1887ء میں رحلت فرمائی۔ 

## حوالہ جات

زمرہ:علمائے اہلسنت
زمرہ:1887ء کی وفیات
لالہ ہردیال

**لالہ ہردیال سنگھ ماتھر** ، پیدائش: 14 اکتوبر، 1884ء - وفات: 4 مارچ، 1939ء) ہندوستان کے مشہور انقلابی، تحریک آزادی ہند کے مجاہد اور غدر پارٹی کے لیڈر تھے۔

## حالات زندگی
لالہ ہردیال 14 اکتوبر، 1884ء کو دہلی، برطانوی ہندوستان میں پیدا ہوئے۔ گورنمنٹ کالج لاہور سے انگریزی ادب میں ایم اے کی ڈگری حاصل کی۔ ایک شاندار علمی رفتار کے بعد انھوں نے 1905ء میں سرکاری وظیفے پر سینٹ جان کالج، اوکسفرڈ انگلستان میں داخلہ لے لیا۔ مگر ان کے انقلابی خیالات ان کی تعلیم میں حارج ہوئے اور 1907ء میں مجبوراً انھیں سرکاری وظیفے کو خیر باد کہنا پڑا۔ آکسفرڈ سے قطع تعلق کر کے پیرس میں شیام جی کرشنا ورما کی برطانیہ مخالف سرگرمیوں سے رابطہ قائم کیا۔پھر ہندوستان آئے  اور برطانوی حکومت کے خلاف انقلابی سرگرمیوں کی تنظیم کی۔ 1908ء میں پیرس واپس گئے او ر شیام جی کرشنا ورما کو ہندوستان میں برطانوی حکومت کے خلاف تشدد پسند انقلابی خیالات کی طرف مائل کرنے کی کوشش کی۔ 1911ء میں ریاستہائے متحدہ امریکا پہنچے اور ہندوستانی فلسفے کی تدریس کے لیے اسٹیسفورڈ یونیورسٹی میں لیکچرار مقرر ہو گئے مگر وہاں بھی اپنی انقلابی سرگرمیوں کی وجہ سے یونیورسٹی کی ملازمت کو چھوڑنے پر مجبور ہوئے۔ اس کے بعد انھوں نے امریکا میں مقیم ہندوستانیوں میں اپنے انقلابی خیالات کی تبلیغ کے لیے اپنے آپ کو مکمل طور پر وقف کر دیا۔ 1913ء میں بحر الکاہل کے ساحل پر متعدد مقامات پر ہندوستانیوں کے جلسوں میں تقاریر کیں۔ ان کی شاندار خطابت اور قابلِ تسلیم منطق نے انھیں وہاں مقیم ہندستانیوں تارکینِ وطن کا رہنما بنا دیا۔ ہندوستانی ایسوسی ایشن کے جنرل سیکریٹری منتخب ہوئے۔ یہ جماعت بعد میں غدر پارٹی کے نام سے مشہور ہوئی اور اس کا صدر دفتر سان فرانسسکو میں قائم ہوا۔ اپنی پارٹی کے جریدے غدر (اخبار)، بہت سی کتابوں اور کتابچوں کے ذریعہ برطانیہ مخالف سرگرمیاں جاری رکھیں۔ برطانوی قونصل کی شکایت پر امریکا کی پولیس نے 25 امرچ 1914ء کو انھیں وارنٹ گرفتاری کے ذریعے حراست میں لے لیا۔ ضمانت پر رہا ہوئے اور امریکا سے چپکے سے کھسک آئے، پھر سوئزرلینڈ کے شہر جنیوا میں پہنچ گئے۔ وہاں ایک رسالہ وندے ماترم کے نام سے شائع کر کے اپنی سرگرمیاں پھر شروع کر دیں۔ پھر برلن گئے اور انڈین انڈیپنڈنس کمیٹی کی تشکیل کی۔ جرمن حکومت کی اخلاقی اور مادی امداد حاصل کرنے میں کامیاب ہوئے، مگر دوسری جنگ عظیم میں جرمنی کی شکست سے ان کے منصوبوں کو درہم برہم کر دیا اور ان کی سرگرمیوں کا خاتمہ ہو گیا۔ بالآخر 4 مارچ 1939ء کو بحالت جلاوطنی فلاڈیلفیا، پنسلوانیا، امریکا میں وفات پا گئے۔

## مزید دیکھیے
* کرتار سنگھ سرابھا
* غدر پارٹی
* غدر (اخبار)

## حوالہ جات

زمرہ:1884ء کی پیدائشیں
زمرہ:1939ء کی وفیات
زمرہ:بھارتی انقلابی
زمرہ:بھارتی ملحدین
زمرہ:بھارتی نژاد امریکی سیاست دان
زمرہ:دہلی کی شخصیات
زمرہ:ریاستہائے متحدہ کو بھارتی تارکین وطن
زمرہ:غدر پارٹی
زمرہ:فاضل جامعہ دہلی
زمرہ:کامنز زمرہ جس کا ربط ویکی ڈیٹا پر ہے
زمرہ:ہندو-جرمن سازش
زمرہ:ہندوستانی نراجی
ڈلہوزی، بھارت

**ڈلہوزی** ، بھارتی ریاست ہماچل پردیش میں واقع ایک آباد مقام ہے۔ یہ 5 پہاڑیوں اور سطح سمندر سے 1970 میٹر بلندی پر واقع ہے۔ اس قصبہ کا نام  گورنر جنرل ہند لارڈ ڈلہوزی کے نام پر رکھا گیا ہے۔ 

## بیرونی روابط
* 
* ڈلہوزی سے متعلق معلومات

## حوالہ جات

زمرہ:ضلع چمبا کے شہر اور قصبے
زمرہ:1854ء میں آباد ہونے والے مقامات
زمرہ:ہندوستان میں 1854ء کی تاسیسات
زمرہ:بھارت کے پہاڑی مستقر
زمرہ:جغرافیہ ہماچل پردیش
شیخ برہان

** شیخ برہان**  پاکستان کا ایک رہائشی علاقہ جو پنجاب، پاکستان میں واقع ہے۔ یہ تحصیل کمالیہ کا ایک آباد مقام ہے۔ جو یونین کونسل محمد شاہ میں واقع ہے۔ 
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع ٹوبہ ٹیک سنگھ کی یونین کونسلیں
زمرہ:ضلع ٹوبہ ٹیک سنگھ کے آباد مقامات